निष्कासन : बैकफुट पर कांग्रेस, बोलने से बच रहे पदाधिकारी
दुर्ग|कांग्रेस ने दो दिन पहले मतदान के तुरंत बाद जिस प्रकार पार्टी के नौ नेताओं को निष्कासित किया। उसे लेकर घमासान का दौर लगातार दूसरे दिन भी जारी रहा।
पार्टी के वरिष्ठ नेताओं में महापौर निर्मला यादव के पति व पूर्व ब्लॉक अध्यक्ष विजय यादव, संदीप निरंकारी जहां पार्टी पदाधिकारियों से मिले। वहीं टेलीफोन पर सभी एक दूसरे से संपर्क पर रहे। इतना ही नहीं उन्होंने अपने-अपने स्तर पर पार्टी के बड़े नेताओं के समक्ष आपत्ति भी दर्ज कराई। इधर भास्कर पड़ताल में खुलासा हुआ है कि निष्कासन के बाद प्रदेश कांग्रेस कमेटी अब बैकफुट पर है। अब तक न ही किसी निष्कासित को शोकॉज नोटिस थमाया गया, न ही निष्कासन आदेश जारी किया। वहीं बड़े नेता कुछ भी कहने से बच रहे हैं।
hin_Deva hin_Deva hin_Deva